Korvpalliklubi Kalev

Korvpalliklubi Kalev (hiljem Tallinna Kalev) oli 1920. aastate algul Tallinnas Eesti Spordiseltsis Kalev asutatud korvpalliklubi.

 Ajaloost 
Meeskond loodi 1923. aastal, Eesti meistrivõistlustel osaleti 1925. aastal. Naiskond osales meistrivõistlustel alates 1927. aastast ja tuli esimest korda Eesti meistriks 1930. aastal. 

1932. aastal tegi meeskond kuuajalise turnee nelja Euroopa riiki.http://www.basket.ee/et/ajarannak-talv2015 Mitme klubiga peeti kokku 14 korvpallimatši (üldtulemus 9:5) ja ka 5 võrkpallimängu. 

1937. aastal tehti kuuajaline võistlusreis Kesk- ja Lõuna-Euroopasse. Poolas mängis ka naiskond, kes pärast kaotusi asus tagasiteele. Meeskond mängis veel Itaalias, Bulgaarias ja Rumeenias, mängude üldseis jäi 7 võitu ja 3 kaotust. 1938. aastal saatis majanduslikult heal järjel olev Spordiselts Kalev oma korvpallimeeskonna mängudele Leedusse, Saksamaale, Itaaliasse ja Rootsi, kus saadi 10 võitu, 1 viik ja 4 kaotust.

1939. aastal alustas noormängijate baasil moodustatud Tartu Kalev oma korvpallialast tegevust.
Nõukogude okupatsioonivõimud sulgesid 1940. aastal mitmeid "kodanlikke" spordiorganisatsioone, sealhulgas ka Eesti Spordiseltsi Kalev. Lõppes ka Kalevi korvpalliklubi tegevus. Kalevi mängijad jätkasid korvpalli mängimist, moodustatud klubides nagu Tallinna Töölisspordi Ühingu meeskond, Dünamo ja Lokomotiiv.

Kalevi nimi anti taas korvpallimeeskonnale, mis moodustati Teise maailmasõja ajal 1944. aasta algul Leningradis Jaroslav Dudkini initsiatiivil Nõukogude Liidu tagalas olnud mängijatest. Meeskond võitis samas peetud turniiri Moskva ja Leningradi võistkondade vastu. Eesti NSV meistrivõistlustel osales Tallinna Kalevi meeskond 1944. aasta detsembris Tallinnas, kus võideti esikoht.

Pärast sõda jätkasid Eesti meistrivõistlustel osalemist nii Tallinna Kalevi meeskond kui Tartu Kalevi meeskond. Edukam oli Tallinna Kalev, Tartu parimad mängijad koondusid 1953. aastast Tartu Riikliku Ülikooli võistkonna alla. Hiljem Tartu meeskond enam Kalevi nime all Eesti meeste korvpalli meistrivõistlustel ei osalenud. 
 Eesti esindusvõistkond Kalev 
NSV Liidu meeste meistrivõistlustel korvpallis esindasid Eesti NSV-d sõjajärgsetel aastatel kas Tallinna Kalev või Tartu Kalev (nn Kuldne Kalev). 1963. aastal otsustati jõud ühendada esindusvõistkonnaks (sisuliselt Eesti koondiseks) nimega Tartu Kalev, mis osales NSV Liidu meistrivõistlused korvpallis 1976. aastani. Tartu Kalevi meeskond koosnes nii Tartu kui Tallinna parematest mängijatest. Võistkonna  parimaks saavutuseks oli 1967. aastal toimunud NSV Liidu rahvaste spartakiaadil Eesti NSV esindusena võidetud hõbemedal (see tulemus läks arvesse ka kui NSV Liidu meistrivõistluste 2. koht) ja 1971. aasta spartakiaadi 3. koht. Meeskonna liidriteks olid  Anatoli Krikun,  Priit Tomson,  Aleksei Tammiste, Tõnno Lepmets, Jaak Lipso ja Jaak Salumets, kes kuulusid ka Nõukogude Liidu korvpallikoondisse.

 Tartu Kalev 
1967. aastal oli Tartu Kalev, NSV Liidu rahvaste spartakiaadil: 2. Koosseisus:  Kalle Ilves, Avo Jans, Anatoli Krikun,  	Ülo Laumets,  Jaan Lentsius, Tõnno Lepmets, Heino Lill, Peeter Metsar, Enn Parbo, Valdu Suurkask, Aleksei Tammiste, Priit Tomson.  Ilmar Kullam  (treener). 1. koht Ukraina NSV,	2. koht	Eesti NSV,	 3. koht Moskva
1967/1968 hooajal oli Tartu Kalev, NSV Liidu meistrivõistlustel: 6.  Koosseisus: Kalle Ilves, Avo Jans, Jaan Lentsius, Tõnno Lepmets, Arvo Lill, Heino Lill, Peeter Metsar,  	Pärtel Mettig, Enn Parbo, Jaak Salumets,    Valdu	Suurkask, Aleksei Tammiste.  Ilmar Kullam  (treener). 1. koht Tbilisi Dünamo,	2. koht	Kiievi ASK,	3. koht Moskva AKSK
1968/1969 hooajal oli Tartu Kalev, NSV Liidu meistrivõistlustel: 4.  Koosseisus: Kalle Ilves, Peeter Kokk, Anatoli Krikun, Jaan Lentsius, Tõnno Lepmets, Janis Leja, Arvo Lill, Heino Lill, Peeter Metsar,  	Pärtel Mettig, Enn Parbo, Jaak Salumets,    Aleksei Tammiste, Priit Tomson. Ilmar Kullam  (treener). 1. koht	Moskva AKSK,	2. koht Tbilisi Dünamo,	3. koht Leningradi Spartak
1969/1970 hooajal oli Tartu Kalev, NSV Liidu meistrivõistlustel: 6.  Koosseisus: Armand Brosman, Vjatšeslav Filatov, Kalle Ilves, Anatoli Krikun, Jaan Lentsius, Tõnno Lepmets, Arvo Lill, Heino Lill, Jaak Lipso, Andres Metsar, Peeter Metsar, Enn Parbo, Jaak Salumets,    Aleksei Tammiste, Priit Tomson. Ilmar Kullam  (treener). 1. koht	Moskva AKSK,	2. koht Leningradi Spartak,	 3. koht Kiievi Stroitel
1970/1971 hooajal oli Tartu Kalev, NSV Liidu meistrivõistlustel: 6.  Koosseisus: Andres Ader, Armand Brosman, Vjatšeslav Filatov, Kalle Ilves, Peeter Kokk, Anatoli Krikun, Jaan Lentsius, Tõnno Lepmets, Janis Leja, Arvo Lill, Heino Lill, Jaak Lipso, Mart Metsalu, Andres Metsar, Peeter Metsar,  Janno Neemelo, Enn Parbo, Lembit Peterson, Tõnis Randala, Jaak Salumets,    Aleksei Tammiste, Mihkel Tiks, Valeri Tilgor, Priit Tomson, Jaan Trumberg, Ülo Varul. Ilmar Kullam  (treener). 1. koht	 Moskva AKSK,	2. koht Leningradi Spartak,	3. koht Kaunase Žalgiris
1971/1972 hooajal oli Tartu Kalev, NSV Liidu meistrivõistlustel: 5.  Koosseisus: Andres Ader, Armand Brosman, Vjatšeslav Filatov, Kalle Ilves, Peeter Kokk,  Heiki Kortspärn,  Anatoli Krikun, Jaak Lass, Jaan Lentsius, Janis Leja, Arvo Lill, Heino Lill, Jaak Lipso, Mart Metsalu, Andres Metsar,   Jaan Orav, Enn Parbo, Rein Pokla, Tõnis Randala, Jaak Salumets,    Aleksei Tammiste, Mihkel Tiks, Valeri Tilgor, Priit Tomson,  Ülo Varul. Heino Krevald (treener). 1. koht	Moskva AKSK,	2. koht Leningradi Spartak,	3. koht Kiievi ASK
1972/1973 hooajal oli Tartu Kalev, NSV Liidu meistrivõistlustel: 7.  Koosseisus: Armand Brosman, Vjatšeslav Filatov, Kalle Ilves, Peeter Kokk, Anatoli Krikun, Jaan Lentsius, Jaak Lipso,   Jaan Orav, Enn Parbo, Rein Pokla, Tõnis Randala, Jaak Salumets,    Aleksei Tammiste, Mihkel Tiks, Priit Tomson,  Ülo Varul. Heino Krevald (treener). 1. koht	Moskva AKSK,	2. koht Leningradi Spartak,	3. koht Kaunase Žalgiris
1973/1974 hooajal oli Tartu Kalev, NSV Liidu meistrivõistlustel: 5.  Koosseisus: Kalle Ilves, Vjatšeslav Filatov, Peeter Kokk, Anatoli Krikun, Teet Laur, Jaan Lentsius, Jaak Lipso,  Jüri Metsalu, Jaan Orav, Rein Pokla, Tõnis Randala, Jaak Salumets,  Aleksei Tammiste, Mihkel Tiks, Priit Tomson, Ülo Varul. Ilmar Kullam  (treener), August Sokk (treener). 1. koht	Moskva AKSK,	2. koht Leningradi Spartak,	3. koht Kiievi Stroitel
1974/1975 hooajal oli Tartu Kalev, NSV Liidu meistrivõistlustel: 6.  Koosseisus: Rašid Abeljanov,  Armand Brosman, Vjatšeslav Filatov, Kalle Ilves, Hannes Koik, Peeter Kokk, Viktor Kofanov, Anatoli Krikun,  V. Krõlatov, Teet Laur, Jaan Lentsius, Jaak Lipso, A. Morozov, Rein Pokla, Lembit Rebane, Jaak Salumets,  Aleksei Tammiste, Mihkel Tiks, Valeri Tilgor, Priit Tomson. August Sokk (treener). 1. koht Leningradi Spartak,	2. koht	Moskva AKSK,	3. koht Moskva Dünamo
1975/1976 hooajal oli Tartu Kalev, NSV Liidu meistrivõistlustel: 10.  Koosseisus: Enn Beres, Vjatšeslav Filatov, Anatoli Krikun, Jaan Lentsius, Jüri Metsalu, S. Pavlov, Rein Pokla, Tõnis Randala,  Lembit Rebane, Jaak Salumets,  Tõnu Selke, Andres Sõber, Aleksei Tammiste, Mihkel Tiks, Priit Tomson, Ülo Varul. August Sokk (treener). 1. koht	Moskva AKSK,	2. koht Leningradi Spartak,	3. koht Moskva Dünamo
 Tallinna Kalev 
1977. aastast oli ka väljaspool Eestit mängiva esindusvõistkonna nimeks kuni 1991. aastani, Tallinna Kalev. 

1976/1977 hooajal oli Tallinna Kalev, NSV Liidu meistrivõistlustel: 7.  Koosseisus: Peep Aaviksoo, Rašid Abeljanov,  Vjatšeslav Filatov, Anatoli Krikun, Teet Laur, Jaan Lentsius, Urmas Merru, А. Metsmaa, Rein Pokla, Tõnis Randala, Jaak Salumets, Andres Sõber, Aleksei Tammiste, Mihkel Tiks, Andrus Toom, Ülo Varul, Viktor Viktorov. August Sokk (treener). 1. koht	Moskva AKSK,	2. koht Kiievi Stroitel,	3. koht Leningradi Spartak
1977/1978 hooajal oli Tallinna Kalev, NSV Liidu meistrivõistlustel: 6.   Koosseisus: Peep Aaviksoo, Rašid Abeljanov, Andres Ader, Andres Anderson, Heino Enden,  Vjatšeslav Filatov, Jüri Karemäe, Margus Kaschan, Ain Kipper, Anatoli Krikun, Teet Laur, Jaan Lentsius, Tõnu Lont, Agur Lunden, Gunnar Niitsoo, Andres Nõmm, Jaan Orav, Rein Pokla, Tõnis Randala, Margus Roots, Jaak Salumets, Tõnis Sillaots, Heiki Spits, Andres Sõber, Aleksei Tammiste, Mihkel Tiks, Peeter Vaaks, Ülo Varul, Viktor Viktorov. August Sokk (treener). 1. koht	Moskva AKSK,	2. koht Leningradi Spartak,	3. koht Tbilisi Dünamo
1978/1979 hooajal oli Tallinna Kalev, NSV Liidu meistrivõistlustel: 8.Spordi aastaraamat 1978-1979, üldkoostaja Juhan Maidlo. Tallinn "Eesti Raamat", 1981. Lk 231. Koosseisus: Rašid Abeljanov, Heino Enden, Vjatšeslav Filatov, Hannes Koik, Agur Lunden, Jüri Metsalu, Jaan Orav, Rein Pokla, Tõnis Randala, Jaak Salumets, Andres Sõber, Mihkel Tiks, Valeri Tilgor, Ülo Varul, Viktor Viktorov.  August Sokk (treener). 1. koht	Moskva AKSK,	2. koht Kiievi Stroitel,	3. koht Vilniuse Statyba
1979/1980 hooajal oli Tallinna Kalev, NSV Liidu meistrivõistlustel: 11. Koosseisus: Rašid Abeljanov, Heino Enden, Vjatšeslav Filatov, Ain Kipper, Hannes Koik, Teet Laur, Agur Lunden,  Jüri Metsalu, Jaan Orav, Rein Pokla, Tõnis Randala, Andres Sõber, Mihkel Tiks, Valeri Tilgor, Mihhail Žulanov, Vjatseslav Zemtsov, Ülo Varul, Viktor Viktorov.  August Sokk (treener). 1. koht	Moskva AKSK,	2. koht Kaunase Žalgiris,	3. koht Moskva Dünamo
1980/1981 hooajal oli Tallinna Kalev, NSV Liidu meistrivõistlustel: 9. Koosseisus: Rašid Abeljanov, Heino Enden, Hannes Koik, Teet Laur, Jüri Metsalu, Jaan Orav, Tõnis Randala, Andres Sõber, Mihkel Tiks, Mihhail Žulanov, Vjatseslav Zemtsov, Viktor Viktorov.  Heino Lill (treener), Jaak Lipso (treener) . 1. koht	 Moskva AKSK, 2. koht Leningradi Spartak,	3. koht Tbilisi Dünamo
1981/1982 hooajal oli Tallinna Kalev, NSV Liidu meistrivõistlustel: 12. Koosseisus: Rašid Abeljanov, Heino Enden, Peeter Grünthal, Harri Drell, Jüri Karemäe, Ago Kliimson, Hannes Koik, Teet Laur, Agur Lunden, Urmas Merru,   Jüri Metsalu, Margus Metstak, Andrus Nagel, Jaan Orav, Tõnis Randala, Taavi Reigam, Tiit Sokk, Andres Sõber, Mihkel Tiks, Aivar Toomiste, Toivo Tulvik, Mihhail Žulanov, Viktor Viktorov.  Heino Lill (treener), Jaak Lipso (treener)Spordi aastaraamat 1983, üldkoostaja Juhan Maidlo. Tallinn "Eesti Raamat", 1987, lk 134. 1. koht	 Moskva AKSK, 2. koht Kiievi Stroitel,	3. koht Moskva Dünamo
1982. aasta NSV Liidu karikavõistlustel oli Tallinna Kalev 3. Koosseisus: Jaan Orav, Taavi Reigam, Tõnis Randala,  Margus Metstak, Viktor Viktorov, Mihhail Žulanov, Rašid Abeljanov, Peep Jõgi, Andres Sõber, Agur Lunden.  Heino Lill (treener) , August Sokk (treener). Esikoht Moskva AKSK, 2. Kiievi ASK, 4. Minski ASKSpordi aastaraamat 1982, üldkoostaja Juhan Maidlo. Tallinn "Eesti Raamat", 1985, lk 163
 1982. aastal oli Tallinna Kalevi U-20 noorte meeskond NSV Liidu meistrivõistlustel: 2.  Koosseisus Harri Drell, Peeter Grünthal, Peep Jõgi, Jüri Karemäe, Ago Kliimson, Erkki Lass, Agur Lunden, Andrus Nagel, Kalev Pihelgas, Taavi Reigam, Tiit Sokk, Aivar Toomiste, Toivo Tulvik, Tiit Vunk, Märt Kermon (treener), Kalle Klandorf (treener). 1. Moskva AKSK, 2. Vilniuse Statyba
1982/1983 hooajal oli Tallinna Kalev, NSV Liidu meistrivõistluste kõrgliigas: 13. Koosseisus: Heino Enden, Harri Drell, Peep Jõgi, Hannes Koik, Teet Laur, Agur Lunden, Margus Metstak, Jaan Orav, Tõnis Randala, Taavi Reigam, Tiit Sokk, Andres Sõber, Mihhail Žulanov, Viktor Viktorov.  Heino Lill (treener). 1. koht	Kaunase Žalgiris, 2. koht Moskva AKSK,	3. koht Moskva Dünamo
1983. aastal osales Tallinna Kalev, NSV Liidu meistrivõistluste I liigas ning oli esiliiga 3. Koosseisus: Jaan Orav, Tiit Sokk, Taavi Reigam, Tõnis Randala,  Mihhail Žulanov, Heino Enden, Andrus Nagel, Viktor Viktorov, Margus Metstak, Agur Lunden.  Heino Lill (treener), August Sokk (treener), Märt Kermon (vanemtreener). 1. koht Harkovi "Stroitel" 2. koht Riia ASKSpordi aastaraamat 1983, üldkoostaja Juhan Maidlo. Tallinn "Eesti Raamat", 1987, lk 134
1984. aastal oli Eesti NSV (Tallinna Kalevi) A-klassi noorte meeskond NSV Liidu meistrivõistlustel: 3. Koosseisus Veiko Jurkatamm, Marko Kalle, Ivar Kundla, Mait Käbin, Ago Markson, Jüri Metsaorg, Ivo Saksakulm, Urmas Teppo, Priidu Tänava, Indrek Valge, Ivo Valter, Jaanus Levkoi (treener).  1. Ukraina NSV, 2. Kasahhi NSV.
1984/1985 hooajal  osales Tallinna Kalev, NSV Liidu meistrivõistluste I liigas
1985/1986 hooajal  osales Tallinna Kalev, NSV Liidu meistrivõistluste I liigas ja saavutas 8. koha
1986/1987 hooajal  osales Tallinna Kalev, NSV Liidu meistrivõistluste I liigas  ja saavutas  1. koha I liigas
1987. aastal oli Eesti NSV (Tallinna Kalevi) A-klassi noorte meeskond NSV Liidu meistrivõistlustel: 3.  Koosseisus Hanno Eerme, Guido Kundla, Tarvo Lõhmus, Rauno Pehka, Indrek Rumma, Mihkel Saarend, Ivar Siimar, Toivo Sirel, Andrei Stegantsov, Raoul Suurorg, Tair Tenno, Jaanus Levkoi (peatreener).  1. Leningrad, 2. Valgevene NSV.
1987/1988 hooajal oli Tallinna Kalev, NSV Liidu meistrivõistluste kõrgliigas: 11.  Koosseisus: Rašid Abeljanov, Peeter Grünthal, Harri Drell, Peep Jõgi, Aleksandr Karavajev, Aivar Kuusmaa, Margus Metstak, Andrus Nagel, Kalev Pihelgas, Taavi Reigam, Indrek Rumma, Tiit Sokk, Aivar Toomiste, Veiko Jurkatamm, Viktor Viktorov.  Jaak Salumets (treener). 1. koht Moskva AKSK, 2. koht Kaunase Žalgiris,	3. koht Kiievi Stroitel
1988. aastal oli Eesti NSV (Tallinna Kalevi) A-klassi noorte meeskond NSV Liidu meistrivõistlustel: 3.  Koosseisus Anti Kalle, Kim-Erik Küttis, Aivar Liibak, Toomas Liivak, Valdo Lips, Tõnis Porgand, Tõnu Soodla, Erkki Suurorg, Raoul Suurorg, Jaanus Tullino, Märt Kermon (peatreener), Olev Baar (treener).  1. Gruusia NSV, 2. Vene NFSV.
1988/1989 hooajal oli Tallinna Kalev, NSV Liidu meistrivõistluste kõrgliigas: 6.  Koosseisus: Rašid Abeljanov, Aleksandr Karavajev, Aivar Kuusmaa, Margus Metstak, Andrus Nagel, Kalev Pihelgas, Taavi Reigam, Ivo Saksakulm, Raoul Suurorg, Aivar Toomiste, Veiko Jurkatamm.  Jaak Sakumets (treener). 1. koht Kaunase Žalgiris, 2. koht Kiievi Stroitel,	3. koht Moskva AKSK
1989/1990 hooajal oli Tallinna Kalev, NSV Liidu meistrivõistluste kõrgliigas: 5.  Koosseisus:  Sergei Babenko, Harri Drell, Aleksandr Karavajev, Aivar Kuusmaa, Margus Metstak, Andrus Nagel, Rauno Pehka, Taavi Reigam, Indrek Rumma, Ivo Saksakulm, Tiit Sokk, Aivar Toomiste, Veiko Jurkatamm.  Jaak Salumets (treener). 1. koht  Moskva AKSK, 2. koht  Moskva Dünamo,	3. koht Kiievi Budivelnik
1990/1991 hooajal tuli Kalev Nõukogude Liidu meistriks. Võistkonnas mängisid Tiit Sokk, Rauno Pehka, Aivar Toomiste, Margus Metstak, Aivar Kuusmaa, Andrus Nagel, Sergei Babenko, George Jackson, Aleksandr Karavajev, Gert Kullamäe, Marek Noormets, Ivo Saksakulm. Jaak Salumets (peatreener 1986–1991), abitreener  Pranas Mickevičius, mänedžer Riho Soonik.  1. koht  Tallinna Kalev, 2. koht  Leningradi Spartak,	3. koht Moskva Dünamo.

Pärast Eesti taasiseseisvumist on Tallinna Kalevi korvpallimeeskond mänginud Korvpalli Meistriliigas ka liitnimede all, kui on ühinetud mõne teise klubiga.

 Tulemused Eesti meistrivõistlustel 
 1925.–1940. aasta 
Esimesed Eesti meistrivõistlused meeste korvpallis toimusid 1925. aastal, seal tuli võistkond teisele kohale Tallinna Spordi järel.

Tallinna Kalev tuli esimest korda Eesti meistriks 1927. aastal. Meeskonna koosseisus olid Arnold Eisenschmidt, Arnold Matiisen, Gunnar Mikk, Heino Uuli, August Veinmann, Erich Altosaar, Helmuth Räästas, Aleksander Aljas; treener oli Theodor Mast. Neist A. Matiisen, G Mikk, H. Uuli ja A. Veinmann kuulusid Eesti koondisse. 

Enne Teist maailmasõda tuli meeskond meistriks ka 1930. ja 1931. aastal. 1931. aasta meeskonnas mängisid Erich Altosaar, Leo Johanson, Artur Kiisel, Edgar Tamm, Voldemar Umverk, Arnold Viiding, Aleksander Margevitš, Evald Künnapuu, Gunnar Mikk, Egon Parbo, Heinrich Simtmann; treener oli Erich Altosaar. E. Parbo, A. Kiisel, E. Altosaar, H. Simtmann mängisid ka Eesti koondises. 

Kalevi korvpallinaiskond tuli Eesti meistriks aastatel 1930.–1933., 1935., 1937.–1940. Meistriteks tulid 1940. aastal Veera Haavakivi, Olinde Rohtmaa, Helga Preismann, Hilda Toren, Elisabeth Mägi, Eliise Rubanovitš, Laine Vitsur, Hilja Merivee, Silvi Lepikson.

 1941.–1991. aasta 
Järgnenud okupatsiooniaastatel tuli Tallinna Kalevi meeskond meistriks 1944.–1947. aastal ja 1953.–1955. aastal. 
1947. aasta koosseisus tulid meistriteks Joann Lõssov, Heino Kruus, Uno Kiivet, Olaf Õun, Eugen Tilling, Hillar Sild, Heino Siimpoeg, Valentin Steinberg, Reedik Riismann, Märt Sepik; treener Joann Lõssov. 
1955. aasta võitjameeskonnas mängisid Joann Lõssov, Heino Kruus, Heino Krevald, Arno Tamm, Teofil-Peep Teder, August Sokk, Rasmus Kesker, Reedik Riismann, Kaljo Einard, Mati Idlane; treener oli Heino Kruus.

Aastatel 1944–1947 tuli ka Tallinna Kalevi naiskond Eesti meistriks. 1947. aasta naiskonnas mängisid Selma Multer, Ellen Aström, Leida Puusepp, Helvi Pahla, Vally Mõistlik, Linda Kristjansen, Ellen Alaküla, Ingrid Mardi. Treeneriks oli Joann Lõssov. Tallinna Kalevi korvpallinaiskond võistles Eesti meistrivõistlustel seejärel 1974. aastani ning võideti veel üks hõbemedal ja kolm pronksmedalit. Sõjajärgsetel aastatel osales ka Tartu Kalevi naiskond, kes tuli mitmel korral medalile. Tallinna Kalevi meeskond tuli Eesti meistriks veel 1967., 1968. ja 1971. aastal. 

Perioodil 1925.–1991. tuli Tallinna Kalevi korvpallimeeskond Eesti meistriks 13 korral, lisaks võideti 10 korral hõbe- ja 3 korral pronksmedal.Korvpall. Vello Lään. Vaadatud 24.09.2022.

1944–1991 oli Tallinna KalevKorvpalli meistrivõistlused 1944–1991, sport24.ee, Sporditulemused: 
1944. aastal Eesti meistrivõistlustel korvpallis 1. (koosseisus Andrei Baranin, Oskar Erikson, Lembit Kiisa, Joann Lõssov, Georg Tiits, Eugen Tilling, Aleksander Vinogradov, Jaroslav Dudkin (ühtlasi treener))19. EESTI MEESTE MEISTRIVÕISTLUSED, sport24.ee, Sporditulemused. 2. Tallinna Spartak, 3. Tartu Kalevi meeskond
1945. aastal EMV-l oli Tallinna Kalev I: 1.  (koosseisus Oskar Erikson, Joann Lõssov, Eduard Raamat, Eugen Tilling, Aleksander Vinogradov, Jaroslav Dudkin (ühtlasi treener). 2. Tartu Kalev, 3. Eesti Laskurkorpuse meeskond
NSV Liidu meistrivõistlustel korvpallis 3. NSV Liidu meistriks sai Moskva Punaarmee Keskmaja ja 2. Tbilisi Punaarmee Maja
1946. aastal EMV-l oli Tallinna Kalev: 1.  (koosseisus Uno Kiivet, Heino Krevald,  Heino Kruus, Joann Lõssov, Olaf Õun, Heino Siimpoeg, Hillar Sild, Valentin Steinberg, Eugen Tilling, Jaroslav Dudkin (ühtlasi treener). 2. Tartu Kalev, 3. Tallinna Dünamo
1947. aastal EMV-l oli Tallinna Kalev: 1.  (koosseisus Uno Kiivet, Heino Kruus, Olaf Õun, Reedik Riismann, Märt Sepik, Heino Siimpoeg, Hillar Sild, Valentin Steinberg, Eugen Tilling, Joann Lõssov (ühtlasi treener)
1948. aastal EMV-l oli Tallinna Kalev: 2.   (koosseisus Otto Hink, Uno Kiivet, Heino Krevald, Heino Kruus, Lembit Neider, Olaf Õun, Reedik Riismann, Märt Sepik, Vello Volt, Joann Lõssov (ühtlasi treener). 1. Tartu Ülikooli Spordiklubi meeskond, 3. Tallinna Dünamo
1949. aastal EMV-l oli Tallinna Kalev I: 3.  (koosseisus Rein Kadarpik, Harald Metsmaa, Heino Muttikas, Lembit Neider, Reedik Riismann, Raoul Roodas, Märt Sepik, Hillar Sild, Valentin Steinberg (treener). 1. Tartu ÜSK, 2. Tallinna Spartak
1951. aastal EMV-l oli Tallinna Kalev:  2.   (koosseisus Einart Alus, Heino Krevald, Reinut Kuljus, Erich Orumaa, Ants Ostmein, Heldur Pärismaa, Raoul Roodas, Hillar Ruben, Ülo Suvi, Isi Trapido, Valentin Steinberg (treener). 1. Tartu ÜSK, 2. Tallinna Dünamo
1953. aastal EMV-l oli Tallinna Kalev:  1.  (koosseisus Jaan Aaring, Kaljo Einard, Rein Enden, Rasmus Kesker, Heino Krevald, Ants Ostmein, Laur Pinsel, Raoul Roodas, Peep Teder, Enno Tisler, Valentin Steinberg (treener). 2. TRÜ, 3. Tallinna Ohvitseride Maja meeskond
1954. aastal EMV-l oli Tallinna Kalev:  1.  (koosseisus Heino Krevald, Rein Kruuse, Udo Kuusik, Heino Muttikas, Ants Paliale, Raoul Roodas, Arno Tamm, Peep Teder, Andres Vihalem, Heino Kruus (ühtlasi treener). 2. TRÜ I, 3. Tallinna Dünamo meeskond
1955. aastal EMV-l oli Tallinna Kalev:  1.  (koosseisus Kaljo Einard, Mati Iilane, Rasmus Kesker, Heino Krevald, Joann Lõssov, Reedik Riismann, August Sokk, Arno Tamm, Peep Teder, Heino Kruus (ühtlasi treener). 2. TRÜ I, 3. Tallinna Ohvitseride Maja meeskond
1956. aastal EMV-l oli Tallinna Kalev:  2.   (koosseisus Rein Enden, Mati Iilane, Heino Krevald, Tõnno Lepmets, Joann Lõssov, Enn Rae, Hurmi Raimla, August Sokk, Arno Tamm, Peep Teder. 1. TRÜ I, 3.  Tallinna Ohvitseride Maja meeskond
1957. aastal EMV-l oli Tallinna Kalev:  3.   (koosseisus Rein Enden, Ants Hirv, Aadu Kana, Joann Lõssov, Heino Muttikas, Hurmi Raimla, Valdek Rohtmets, Raoul Roodas, Arno Tamm, Peep Teder. 1. EPA meeskond, 2. TRÜ
1966. aastal EMV-l oli Tallinna Kalev: 2.   (koosseisus Mihkel Aarma, Armand Brosman, Avo Jans, Mart Juksar, Rein Kaljula, Märt Kermon, Aivo Kurbel, Peeter Metsar, Aadu Paist, Aleksei Tammiste. 1. TPI I meeskond, 3. ETKVL Tallinna Spordiklubi
1967. aastal EMV-l oli Tallinna Kalev: 1.   (koosseisus Armand Brosman, Vjatšeslav Filatov, Avo Jans, Mart Juksar, Rein Kaljula, Märt Kermon, Aivo Kurbel, Peeter Metsar, Aadu Paist, Pearn Pressraud, Aleksei Tammiste, Heino Krevald (peatreener). 2. TPI I, 3. TRÜ
1968. aastal EMV-l oli Tallinna Kalev: 1.   (koosseisus Vjatšeslav Filatov, Rein Grünberg, Avo Jans, Rein Kaljula, Aadu Kana, Märt Kermon, Tõnno Lepmets, Peeter Metsar, Peeter Münter, Pearn Pressraud, Peep Päro, Aleksei Tammiste, Heino Krevald (peatreener). 2. TPI I, 3. EPA meeskond
1969. aastal EMV-l oli Tallinna Kalev: 2.   (koosseisus Vjatšeslav Filatov, Rein Grünberg, Rein Järva, Rein Kaljula, Aadu Kana, Märt Kermon, Tõnno Lepmets, Peeter Metsar, Peeter Münter, Pearn Pressraud, Peep Päro, Jaak Salumets. 1. TRÜ, 3.  TPI I
1970. aastal EMV-l oli Tallinna Kalev: 2.   (koosseisus Vjatšeslav Filatov, Rein Grünberg, Rein Järva, Rein Kaljula, Aadu Kana, Märt Kermon, Peeter Kokk, Tõnno Lepmets, Heino Lill, Jaak Lipso, Peeter Metsar, Pearn Pressraud, Peep Päro, Jaak Salumets, Valdu Suurkask (ühtlasi treener), Heino Krevald (peatreener). 1. TRÜ, 3.  TPI II
1971. aastal EMV-l oli Tallinna Kalev: 1.   (koosseisus Vjatšeslav Filatov, Rein Grünberg, Rein Järva, Rein Kaljula, Märt Kermon, Tõnno Lepmets, Heino Lill, Jaak Lipso, Peeter Metsar, Lembit Peterson, Pearn Pressraud, Peep Päro, Enn Rae, Jaak Salumets, Valdu Suurkask, Heino Krevald (peatreener). 2. TRÜ, 3. Tallinna EKE Projekti meeskond
1972. aastal EMV-l oli Tallinna Kalev: 2.   (koosseisus Peeter Dorbek, Vjatšeslav Filatov, Rein Grünberg, Rein Järva, Rein Kaljula, Peep Päro, Enn Rae, Valdu Suurkask, Tõnu Tomson, Jaan Trumberg, Peeter Metsar (ühtlasi treener). 1. TRÜ, 3.  Harju KEKi meeskond
1973. aastal EMV-l oli Tallinna Kalev: 2.   (koosseisus Armand Brosman, Vjatšeslav Filatov, Mart Juksar, Rein Järva, Üllar Kerde, Märt Kermon, Hannes Koik, Leonid Kriškun, Peeter Metsar, Rein Pokla, Hinno Puhm, Peep Päro, Enn Rae, Lembit Rebane, Tõnu Tomson, Ülo Varul, Heino Lill (ühtlasi treener). 1. TRÜ, 3. Tallinna EKE Projekti meeskond
1975. aastal EMV-l oli Tallinna Kalev / TPedI: 2.   (koosseisus Vjatšeslav Filatov, Kalle Klandorf, Hannes Koik, Anatoli Krikun, Tõnu Lont, Lembit Rebane, Jaak Salumets, Tõnu Selke, Andres Sõber, Valeri Tilgor, Heino Lill (peatreener). 1. TRÜ, 3. TPI
1976. aastal EMV-l oli Tallinna Kalev / TPedI: 3.   (koosseisus Vjatšeslav Filatov, Kalle Klandorf, Hannes Koik, Tõnu Lont, Rein Pokla, Lembit Rebane, Tõnu Selke, Andres Sõber, Valeri Tilgor, Andrus Toom, Tarmo Tuisk, Heino Lill (ühtlasi treener). 1. TRÜ, 2. TPI

 1992.–..... 
1992. aastal tuli taasiseseisvunud Eesti meistriks BC Kalev (Tiit Sokk, Rauno Pehka, Aivar Kuusmaa, Andrus Nagel, Sergei Babenko, Aleksandr Karavajev, Gert Kullamäe, Ivo Saksakulm, Heino Enden, Indrek Rumma; treener Jaanus Levkoi). Seejärel hakkas 1991. aastal NSV Liidu meistriks tulnud Kalevi meeskond lagunema, kuna mitmed paremad mängijad siirdusid välismaale.Korvpalli Meistriliiga. 

Kalevi meeskond võitis hiljem Eesti meistrivõistlused järgmiste võistkonnanimede all:  
 1992 – BC Kalev, 
 1993 – BC Rafter/Kalev, 
 1995 – BC Kalev/Auma (tuumikuks olid Pehka, Kullamäe, Rumma, Nagel, Marek Noormets, Andre Pärn, Michael Richmond), 
 1996 – BC Kalev, 
 1998 – BC Kalev, 
 2002 – Tallinna Kalev (meeskonnas olid Pehka, Rumma, Valmo Kriisa, Kristjan Kangur, Kristjan Makke, Alar Varrak, Priit Ilver, Dan Shanks jt), 
 2003 – Tallinna Kalev. 

Pärast seda on mängitud ka selliste nimede all nagu TTÜ/Kalev, TLÜ/Kalev, Tallinna Kalev/TLÜ, Tallinna Kalev/Audentes ning võidetud üks hõbemedal ja kaks pronksmedalit. 

 Osalemine NSV Liidu meistrivõistlustel 
 1944.–1960. aasta 
Okupeeriva riigi (NSV Liidu) naiste meistrivõistlustel esindas Eesti NSV-d algul Tartu Ülikooli Spordiklubi. Seejärel mängis aastatel 1955–1958 neil võistlustel Tartu Kalev, kes tuli 1957. ja 1958. aastal hõbemedalile (Moskva Dünamo järel). Naiskonnas mängisid Selma Multer, Maaja Kuusmaa, Eha Sügis, Ly Saarsoo-Saks, Valentina Kullam, Mai-Maret Otsa-Višnjova, Aino Värk-Hein, Aime Kraus-Tobi, Valve Lüütsepp-Kaasik, Tiio Ronk-Kukk, Evi Tamberg, Ene-Lille Kitsing-Jaanson. Treener oli Edgar Naarits. 1959. aasta NSV Liidu rahvaste spartakiaadil võideti Eesti esindusena samuti hõbemedal Moskva järel, tulemus läks ka meistrivõistluste arvesse. Hiljem mängis Eesti esindusnaiskond meistrivõistlustel TRÜ nime all ning parimaks tulemuseks oli 1960. aasta teine koht.

NSV Liidu meistrivõistlustel meestele esindas Eesti NSV-d Tallinna Kalev 1944.–1947. aastal ja 1953.–1954. aastal. Parimaks kohaks oli kolmas 1945. aastal (mängisid Joann Lõssov, Ilmar Kullam, Oskar Erikson, Eugen Tilling, Heino Kruus, Eedi Juurup, Eduard Raamat, Edgar Naarits, Viktor Laats, Uno Kiivet; treeneriks oli Jaroslav Dudkin). Vahepealsetel aastatel (1949–1952) mängis okupeeriva riigi meistrivõistlustel peamiselt tartlastest koosnev võistkond nime all Tartu Ülikooli Spordiklubi, kes võitis 1949. aastal ka kuldmedali. Võistkonda kuulusid Joann Lõssov, Ilmar Kullam, Heino Kruus, Ernst Ehaveer, Heino Krevald, Harri Russak, Georg Rekker, Uno Kiivet, Viktor Laats, Olaf Õun (treener Edgar Naarits). 1950. aastal olid NSV liidu koondmeeskonna kandidaatideks Lõssov, Kullam, Kruus, Ehaveer ning lisaks Heino Raudsik ja tallinlane Arvo Putmaker. Neist kolm esimest said said 1952. aasta Helsingi olümpiamängudel NSV Liidu koondises mängides hõbemedali.

1957. aastal jäi Eestit esindanud Tartu Kalev meistrivõistlustel 12. kohale ning langes meeskondade A-grupist välja. Kahe aasta pärast tabas sama saatus ka Tallinna Kalevit. 

 1961.–1970. aasta 
Kaks Kalevi nime kandvat klubi pidasid 1960. aastal omavahel kolm kontrollmängu, et selgitada, kummale jääb õigus esindada Eestit üleliidulisel areenil. Edukamaks osutus Tartu Kalev, kes sai seejärel meistrivõistlustel 1961. aastal 10. ja aasta hiljem 8. koha. Võistkonna tugevdamiseks liitusid tartlastega parimad Tallinna mängijad (Tõnno Lepmets, kes tuli juba 1961. aastal, Priit Tomson, Valdu Suurkask, Peeter Metsar jt) ning moodustati ühine esindusvõistkond Tartu Kalevi nime all, mille treeneriks oli Ilmar Kullam. Tartu mängijatest olid esindatud Ülo Laumets, Heino Villemson, Kalle Ilves, August Sokk, Avo Jans, Pärtel Mettig, Jüri Viigipuu jt. Järgnevatel aastatel olid tulemusteks peamiselt 6. ja 7. kohad, 1969. aastal oldi ka neljandad. 

Tolle perioodi Kuldse Kalevi parimaks saavutuseks oli 1967. aastal toimunud NSV Liidu rahvaste spartakiaadil Eesti NSV koondisena võidetud hõbemedal (see tulemus läks arvesse ka kui riigi meistrivõistluste 2. koht) Ukraina järel. Kolmandaks jäänud Moskva esindust näiteks võideti 60:41 (NSV Liidu meestekoondis oli 1967. aasta maailmameister). Eesti eest mängisid Ülo Laumets, Anatoli Krikun, Valdu Suurkask, Kalle Ilves, Heino Lill, Priit Tomson, Avo Jans, Enn Parbo, Aleksei Tammiste, Peeter Metsar, Jaan Lentsius, Tõnno Lepmets, vanemtreener oli Ilmar Kullam. NSV Liidu 25 parema mängija hulka valiti Lepmets, Lipso (kuulus siis Moskva AKSK ridadesse), Tomson, Tammiste ja Krikun. Enne rahvaste spartakiaadi turniiri korraldati võistkondadele ka kehaliste katsete võistlused, mille võitis Eesti ning individuaalselt olid parimad Krikun, Tammiste ja Lill.Juubilar Ilmar Kullam.... 2007. 

1964. aasta suveolümpiamängudel Tōkyō mängis NSV Liidu koondises Jaak Lipso ning sai hõbemedali. Mexicos toimunud 1968. aasta suveolümpiamängudel võitsid pronksmedali Jaak Lipso, Priit Tomson ja Anatoli Krikun. 
1967. aasta korvpalli maailmameistrivõistlustel Montevideos tulid NSV Liidu koondise koosseisus maailmameistriteks Tomson ja Lipso. Ljubljanas 1970. aastal toimunud MM-l said pronksmedali Tomson, Lipso ja Krikun ning 1974. aastal San Juanis tuli maailmameistriks Priit Tomson.  

 1971.–1991. aasta 
1971. aasta rahvaste spartakiaadil saavutati kolmas koht (meistrivõistlustel oldi kuuendad) Moskva ja Ukraina järel. Võrreldes nelja aasta taguse ajaga olid meeskonnast lahkunud Laumets, Suurkask, Jans, Metsar. Võistkonnaga oli üle aastate liitunud Jaak Lipso, uued tulijad olid Jaak Salumets, Armand Brosman, Vjatšeslav Filatov, treeneriks Ilmar Kullam. 1972. ja 1974. aastal oldi riigi meistrivõistlustel viiendad, 1975. aastal kuuendad (mängijatest olid lisandunud Mihkel Tiks, Jaan Orav, Rein Pokla), treenerid olid Heino Krevald ja August Sokk. 

1977. aastast jäi NSV Liidu meeste meistrivõistlustel Eesti esindajaks Tallinna Kalev. Keskmängijate nappuse tõttu kutsuti idanaabrite juurest täienduseks Viktor Viktorov ja Rašid Abeljanov. Kohalikest mängijatest tulid võistkonda Andres Sõber, Tõnis Randala, Teet Laur, Heino Enden jt. Meeskonda treenisid lisaks August Sokule ka Heino Lill ja Märt Kermon. Järgnevatel aastatel olid võistkonna tulemusteks kohad esikümne lõpus ning 1983. aastaks langeti I liigasse (mõjus ka Rašid Abeljanovi lahkumine). 

Alus uueks tõusuks loodi 1986. aastal, kui peatreeneriks tuli Jaak Salumets. Võistkonna koosseisu olid 1980. aastate I pooles jõudnud uue laine esindajad Margus Metstak, Andrus Nagel, Taavi Reigam, Harri Drell, Veiko Jurkatamm, Rauno Pehka jt. 1980. aastate lõpul jõuti tagasi NSV Liidu kõrgliigasse ning 1991. aastal krooniti Tallinna Kalev NSV Liidu viimaseks meistriks, kui finaalis võideti Leningradi Spartakit. 

 Vaata ka 
Tallinna Kalev (korvpalliklubi)
BC Kalev/Cramo
Kuldne Kalev

 Viited 

 Välislingid 
 "Kalev", 2022. aasta Eesti mängufilm Korvpalliklubi Kalevi hooajast 1990/91.
 Salumets legendaarsest Kalevist: iga mehe käest võtsin maksimumi. err.ee. 6. mai 2021
 Millal oli Eesti korvpalli kõrgaeg? Eesti Päevaleht. 8. mai 2006.
 Juubilar Ilmar Kullam, ikka terava pilgu ja kriitikameelega. Õhtuleht, 15. juuni 2007
 40 aastat tagasi tuli Priit Tomson korvpalli maailmameistriks. Delfi sport. 28. oktoober 2014.
 Aivar Kuusmaa iseloomustab 1991. aasta kalevlasi. Delfi Sport, 23. mai 2016.
 Täna 30 aastat tagasi krooniti Kalev NSVL-i viimasteks korvpallimeistriteks. sport.eer.ee, 6. mai 2021.
 Kuldne Kalev pani end proovile ka Euroopas. Postimees, 22. september 2022.

Kategooria:Eesti korvpalliklubid